Balikeşir
Store norske leksikon,Geografi,Verdens geografi,Asia,Tyrkias geografi
Balikeşir er en by i den vestlige delen av vestlige Tyrkia, 150 kilometer nordøst for Izmir. Byen har 331 778 innbyggere (2013).
Balikeşir er et handelssenter i et jordbruksdistrikt, hvor det dyrkes melon, oliven, hvete, sukkerbete og grønnsaker. Den industrielle virksomheten omfatter tekstil- og lærindustri og kornmøller. Byen er transportknutepunkt med jernbanelinjer nordover, østøver og sørover. Ved Balikeşir er det en flyplass.Et universitet, som ble etablert i 1992, har mer enn 25 000 studenter. Les mer i Store norske leksikon Tyrkias geografi Økonomi og næringsliv i Tyrkia